stanford-oval/wikipedia huggingface dataset:
Craig Janney

| Craig Janney |
| --- | --- |

Henkilötiedot
Syntynyt: 26. syyskuuta 1967 (ikä 57) Hartford, Connecticut, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  91 kg
Pelaajaura
Pääsarjaura:  1987–1999
Seurat:  Boston Bruins (NHL) St. Louis Blues (NHL) Winnipeg Jets (NHL) San Jose Sharks (NHL) Phoenix Coyotes (NHL) Tampa Bay Lightning (NHL) New York Islanders (NHL)
NHL-varaus:  13. varaus, 1986 Boston Bruins
Craig Harlan Janney (s. 26. syyskuuta 1967 Hartford, Connecticut, Yhdysvallat) on entinen ammattilaisjääkiekkoilija, joka pelasi uransa aikana 12 kautta NHL-liigassa. Janney oli pelipaikaltaan keskushyökkääjä, ja hänet tunnettiin erinomaisista kiekonkäsittelytaidoistaan, joiden ansiosta Janney saavutti lähes jokaisessa pelissään vähintään yhden tehopisteen. Boston Bruins varasi Janneyn ensimmäisen kierroksen 13. varauksena vuonna 1986.
Ennen NHL-uraansa Janney pelasi Bostonin College-joukkueessa, Boston College Eaglesissa. Vuonna 1988 hän myös edusti Yhdysvaltojen jääkiekkomaajoukkuetta Calgaryn talviolympialaisissa. Joukkue sijoittui tuolloin kahdeksanneksi, ja Janney sai olympialaisissa yhteensä kuusi tehopistettä. Janney pelasi maajoukkueessa myös vuonna 1991 viimeisessä järjestetyssä Canada Cup-turnauksessa, jossa Yhdysvallat sijoittui toiseksi.
Janneyn entinen vaimo Catherine on nykyään naimisissa Janneyn entisen ketjukaverin, Brendan Shanahanin kanssa. Vuonna 2007 Janney toimi myös CHL-liigassa pelaavan Lubbock Cotton Kingsin päävalmentajana, mutta jättäytyi pois kauden jälkeen.
Janney selviytyi jokaisella pelatulla NHL-kaudellaan pudotuspeleihin, lukuun ottamatta viimeistä kauttaan, jonka hän pelasi Tampa Bay Lightningin ja New York Islandersin hyökkääjänä. Janney pääsi myös pelaamaan Stanley Cup-mestaruudesta ensimmäisellä NHL-kaudellaan Boston Bruinsin riveissä, mutta tuolloin Edmonton Oilers voitti loppuottelusarjan otteluvoitoin 4–0.
Pelaajaura

Craig Janney aloitti jääkiekkoilun NCAA-liigassa Bostonin collegejoukkueen, Boston College Eaglesin riveissä, jossa hän pelasi kaksi kautta. 
Boston Bruins varasi Janneyn vuonna 1986 ensimmäisen kierroksen 13. varausnumerolla, ja Janney siirtyi NHL-liigaan seuraavaksi kaudeksi. Tulokaskaudellaan Janney pelasi kuitenkin vähäiset 15, tosin hyvillä tehoilla, sillä otteluissa Janney saalisti tehopisteet 7+9=16. Samalla kaudella Bruins selviytyi myös pudotuspelien kautta pelaamaan mestaruudesta, jossa se kuitenkin hävisi Edmonton Oilersille otteluvoitoin 4–0. 
Parhaan kautensa Bruinsissa Janney pelasi pisteillä 26+66=92.
Kaudelle 1992–93 Janney vaihtoi seuraa ja siirtyi pelaamaan St. Louis Bluesiin, jossa hänen ketjukaverinaan pelasi Brendan Shanahan, joka myöhemmin meni naimisiin Janneyn tuolloisen vaimon Catherinen kanssa. Janney pelasi Bluesissa yhteensä kolme kautta, ja jokaisella kaudella Blues pääsi pudotuspeleihin. Janneyn pelatessa viimeistä kauttaan Bluesissa Esa Tikkanen siirtyi pelaamaan seuran hyökkääjäksi. Janney myytiin kauden loppupuolella San Jose Sharksiin.
Ensimmäisellä kaudellaan San Josessa Janney ehti pelata vain 27 runkosarjaottelua tehopisteillä 5+15=20. Myös San Jose taisteli tiensä pudotuspeleihin, mutta hävisi Detroit Red Wingsille otteluvoitoin 4–0. Viimeisellä kaudellaan San Josessa Janney oli liigan tarkimpia laukojia. Janney pelasi toisella kaudellaan San Josessa 71 ottelua, jonka jälkeen hänet kaupattiin Winnipeg Jetsiin.
Winnipegissä Janney pelasi 13 ottelua, sillä Jetsin organisaatio muutti Phoenixiin ja vaihtoi nimensä Phoenix Coyotes-muotoon. Kahdella kaudellaan Phoenix Coyotesin rivistöissä Janney pelasi jälleen pudotuspeleissä, muttei onnistunut edelleenkään voittamaan mestaruutta. Viimeisen NHL-kautensa Janney pelasi kahdessa seurassa. Tampa Bay Lightningin keskushyökkääjänä 38 ottelussa hän saalisti tehopisteet 4+18=22, kun taas New York Islandersissa pelatuissa 18 ottelussa pisteet jäivät Janeyn uran huonoimmiksi, kun tehopisteet olivat vaivaiset 1+4=5. Kausi oli myös ainoa, jolloin Janney ei pelannut NHL:n pudotuspeleissä.
Janneyn NHL-tilastojen mukaan hän pelasi liigassa 760 runkosarjaottelua tehopisteillä 188+563=751. Runkosarjassa rangaistusminuutteja hänelle kertyi 170. Janney pelasi NHL:ssä myös 120 pudotuspeliä tehopisteillä 24+86=110. Pudotuspeleissä jäähyminuutteja kertyi yhteensä 53.
Canon EOS 350D

| Canon EOS 350D |
| --- | --- |
 Canon EOS 350D ja Tamronin objektiivi
Tyyppi:  Järjestelmäkamera
Korkein resoluutio:  3 456 × 2 304 (8 megapikseliä)
Objektiivi:  Canon EF- ja EF-S -objektiivit
Suljinajat:  1/4 000 s – 30 s
Tarkennuspisteet:  7
Tarkennustavat:  Automaattinen ja manuaalinen
Sarjakuvaus:  2,8 kuvaa/sekunti
Etsin:  Optinen
ISO-arvot:  ISO 100, 200, 400, 800, 1 600
Salama:  Sisäänrakennettu, E-TTL -liitin
LCD-näyttö:  1.8 tuumaa, 115 000 pikseliä
Tallennusmedia:  CompactFlash tyyppi I ja II
Akku:  Canon 720mAh Li-Ion NB-2LH
Paino:  540 g
Canon EOS 350D takaa
Canon EOS 350D on valokuvausharrastajille suunnattu digitaalinen järjestelmäkamera. Se julkaistiin vuonna 2005 ja on yksi kaikkien aikojen suosituimmista digitaalisista järjestelmäkameramalleista. Yhdysvalloissa kamera tunnetaan nimellä "Canon EOS Digital Rebel XT" ja Japanissa sen nimi on "Canon EOS Kiss Digital N".
Ominaisuuksia

8,0 megapikselin CMOS-kenno
3 kuvaa sekunnissa jopa 14 JPEG-kuvan sarjoissa
E-TTL II -salamajärjestelmä
DIGIC II -prosessori
Laaja-alainen 7 pisteen automaattitarkennus
DPP-kuvankäsittelyohjelmisto
Samanaikainen RAW/JPEG-tallennus
USB 2.0 Hi-Speed- ja videolähtöliitännät
Yhteensopiva EF-/EF-S-objektiivien ja EX Speedlite -salamoiden kanssa
PictBridge-yhteensopiva
Käyttövalikot useilla eri kielillä (myös suomeksi)
Tallennusmedia CompactFlash tyyppi I ja II
Dodge Colt

Dodge Colt on Dodgen automalli, joka sai alkunsa vuonna 1971 yhteistyössä Mitsubishi Motorsin kanssa. Mitsubishi sai jälleenmyyntikanavan Pohjois-Amerikkaan ja Chrysler-yhtiö pienen ja polttoainetaloudellisen auton. Ensimmäinen Colt perustui Mitsubishi Galantiin, jota myytiin Kanadassa nimellä Plymouth Cricket. Yhdysvalloissa oli myös Cricket, mutta se oli uudelleennimetty versio Hillman Avengerista. Myöhemmin Colt haarautui eri korimalleihin. Vuoden lopussa 1994 jälleenmyyjät eivät enää kiinnittäneet Coltiin huomiota, koska seuraavana vuonna tuli uusi malli Chrysler Neon.
Dale Stephens

Dale Stephens elokuussa 2018.
Dale Stephens (s. 12. kesäkuuta 1989 Bolton) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Burnleya.
Stephens aloitti liigauransa kakkosliigassa Buryn joukkueessa helmikuussa 2007. Sittemmin hän on edustanut Oldham Athleticia ja Charlton Athleticia sekä lainasopimuksilla Droylsdenia, Hyde Unitedia, Rochdalea ja Southamptonia. Tammikuussa 2014 hän siirtyi Brighton & Hove Albioniin, joka nousi keväällä 2017 Valioliigaan. Kaudella 2017–2018 Stephens pelasi Valioliigassa 36 ottelua ja niissä kaikissa täydet 90 minuuttia. Seuraavalla kaudella hän pelasi 30 liigaottelua ja teki maalin tammikuussa West Ham Unitedia vastaan. Kaudella 2019–2020 hän pelasi 33 valioliigaottelua, joista 28 ottelua avauskokoonpanossa. Syyskuussa 2020 Stephens siirtyi Burnleyyn.
Courbevoie

| Courbevoie |
| --- | --- |
 Courbevoien rautatieasema
 vaakuna
 Courbevoien sijainti Pariisin metropolialueella
 Koordinaatit: 48°53′52″N, 02°15′11″E 
Valtio:  Ranska
Alue:  Île-de-France
Departementti:  Hauts-de-Seine
Arrondissementti:  Nanterre
Hallinto:  
 – Pormestari:  Jacques Kossowski
Pinta-ala:  
 – Kokonaispinta-ala:  4,17 km²
Väkiluku (2014):  84 658
 – Väestötiheys:  20 301,7 as./km²
Postinumero:  92400
Infobox OKVirheellinen NIMI-arvo: 
Courbevoie [kuʁbəvwa] on Ranskan kunta aivan Pariisin länsipuolella. Courbevoien keskustasta on matkaa Pariisin rajalle kaksi ja Pariisin keskustaan 8,2 kilometriä. Kunnassa on arviolta 84 658 asukasta (vuonna 2014) ja sen pinta-ala on 4,17 neliökilometriä. Courbevoie on yksi koko Euroopan tiheimmin asutuista kunnista: väestötiheys on noin 20 300 henkeä neliökilometrillä. Moderni toimistotornien alue La Défense kuuluu osin Courbevoien kuntaan, mutta myös Puteaux’n ja Nanterren kuntiin.
Nimi Courbevoie tulee latinan sanasta Curva Via ja tarkoittaa mutkaista tietä. Nimen arvellaan tulevan Pariisista Normandiaan johtavasta vanhasta tiestä, joka teki jyrkkiä mutkia Courbevoien kukkulan ylittääkseen.
Kuvia

Courbevoien ja Asnièresin rajalla kulkeva katu.
Georges Seurat’n maalaus Courbevoien silta
Aiheesta muualla

Kuvia tai muita tiedostoja aiheesta Courbevoie Wikimedia Commonsissa
Kunnan internetsivut (ranskaksi)
Courbevoien asukasportaali (ranskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Courbevoie
Käännös suomeksi
Cynthia Makris

Cynthia Makris vuonna 2018.
Cynthia Makris on yhdysvaltalaissyntyinen, Suomessa asuva oopperalaulajatar, äänialaltaan sopraano. Hän aloitti uransa synnyinseuduillaan Coloradossa. Makrisin tunnetuin rooli on Richard Straussin Salomen nimirooli.
Hän on esiintynyt Savonlinnan oopperajuhlilla Lady Macbethinä  ja Turandotina, Suomen Kansallisoopperassa Normana sekä monissa kuuluisissa oopperataloissa maailmalla kuten La Scalassa, Covent Gardenissa, Teatro Colonissa, Baijerin valtionoopperassa, Berliinin Staatsoperissa ja Deutsche Operissa sekä Tokiossa, Rio de Janeirossa ja Sao Paolossa.
Levytyksiä

Luminous Cynthia Alba records 1998
Machinist Hopkins Edition Zeitton 1999
Dodge City

| Dodge City |
| --- | --- |

 Koordinaatit: 37°45′35″N, 100°1′6″W 
Valtio:  Yhdysvallat
Osavaltio:  Kansas
Piirikunta:  Ford
Hallinto:  
 – Pormestari:  Kent Smoll
Pinta-ala:  
 – Kokonaispinta-ala:  32,9 km²
 – Josta vettä:  0,3 km² (0,79 %)
Korkeus:  225 m
Väkiluku (2008):  26 678
 – Väestötiheys:  798,8 as./km²
Aikavyöhyke:  UTC-6 (kesäaika UTC-5)
 
 http://www.dodgecity.org/ 
Infobox OKVirheellinen NIMI-arvo: 
Dodge City.
Dodge City on kaupunki Fordin piirikunnassa Kansasissa Yhdysvalloissa. Se on nimetty yhdysvaltalaisen everstin Richard Irving Dodgen mukaan. Kaupungin asukasluku oli vuoden 2000 väestönlaskennassa 25 176.
Kaupungissa on runsaasti lihanjalostusteollisuutta.
Dodge City on perustettu vuonna 1872. Se oli vilkas kaupunki 1870- ja 1880-luvuilla, jolloin sen kautta kuljetettiin karjaa muualle Yhdysvaltoihin. Pitkäaikaisen yhdysvaltalaisen lännensarjan Gunsmoken tapahtumat sijoittuivat Dodge Cityyn.
Cynthia II

| Cynthia II Cynthia |
| --- | --- | --- |

Studioalbumin tiedot
 Julkaistu: 1. heinäkuuta 1991
 Tyylilaji: freestyle
 Kesto: 31.32
 Levy-yhtiö: Micmac
Cynthian muut julkaisut
| Cynthia 1990 | Cynthia II 1991 | Cynthia the Remixes 1995 |
Cynthia II on yhdysvaltalaisen freestyle-laulajan Cynthian toinen albumi, joka julkaistiin Micmac Records -levy-yhtiöllä 1. heinäkuuta 1991. Albumi sisältää singlet ”Dreamboy / Dreamgirl” (Johnny O:n kanssa), joka sijoittui Billboard Hot 100 -musiikkilistan sijalle 53. sekä ”Break Up to Make Up”, joka sijoittui 20. heinäkuuta 1991 Billboard Hot 100 -listan sijalle 70.
Kappaleet

What Will It Take – 4.03
Never Thought I’d Let You Go – 4.19
One Mistake – 3.06
Dreamboy / Dreamgirl – 4.21
Pledging All My Love – 3.46
Best Lovers / Best Friends – 4.07
Break Up to Make Up – 3.57
Forever Missing You – 4.10
Danny Gatton

Danny Gatton
Danny Gatton (4. syyskuuta 1945 – 4. lokakuuta 1994) oli yhdysvaltalainen kitaristi, joka kuoli tekemällä itsemurhan kotonaan Marylandissa 1994. Ralph Heibutzkin kirjoittama elämäkerta Unfinished Business: The Life and Times of Danny Gatton julkaistiin vuonna 2003.
Ensimmäiset vuodet

Gatton syntyi Washington D.C.:ssä 4. syyskuuta 1945. Hänen isänsä, Daniel W. Gatton Sr., oli rytmikitaristi, joka oli tunnettu ainutlaatuisesta soittotyylistään. Hän jätti musiikkiuran kasvattaakseen perhettään. Nuorempi Gatton kasvoi jakaen saman intohimon kitaraan.
Ura

Danny Gatton aloitti uransa soittamalla yhtyeissä jo teini-ikäisenä. Hän alkoi kerätä laajempaa kiinnostusta 1970-luvulla soittaessaan kitaraa ja banjoa Liz Meyer & Friends -yhtyeessä.
Itsemurha

4. lokakuuta vuonna 1994 Gatton lukitsi itsensä autotalliin ja ampui itsensä. Hän ei jättänyt mitään viestiä.
Diskografiaa

American Music (1975)
Redneck Jazz (1978)
Unfinished Business (1987)
Blazing Telecasters (live April 27, 1984) (1990)
88 Elmira St. (1991)
New York Stories, mukana Joshua Redman, Roy Hargrove, Bobby Watson ja Franck Amsallem (1992)
Cruisin' Deuces (1993)
Toolin' Around with Arlen Roth (1993)
Relentless, mukana Joey DeFrancesco (1994)
Redneck Jazz Explosion (live December 30 & 31, 1978) (1995)
The Humbler, mukana Robert Gordon (1996)
In Concert 9/9/94 (1998)
Untouchable (1998)
Portraits (1998)
Anthology (1999)
Funhouse (live June 10 & 11, 1988) (2004)
Oh No! More Blazing Telecasters, mukana Tom Principato (2005)
Redneck Jazz Explosion, Vol. 2 (live December 30 & 31, 1978) (2006)
Live in 1977: The Humbler Stakes His Claim (2007)
Blue Skies Callin
Aiheesta muualla

Danny Gatton website (Arkistoitu – Internet Archive)
Danny Gatton distributor
Joe Barden website
Danny Gatton: The Telemaster Archives
Photos
The Concert Tour (1991 tour journal)
Cold Response

Cold Response oli useiden Naton ja sen rauhankumppanuusharjoitusten yhteisnimitys, joita järjestettiin Pohjois-Norjassa vuosina 2006-2022. Harjoituksista ensimmäinen oli vuonna 2006 järjestetty Norjan suurin sotaharjoitus. Siihen osallistui noin 10 000 sotilasta yhdestätoista maasta. Se oli Norjan kansallinen harjoitus, johon kutsuttiin kaikki Nato-maat. Toinen harjoitus pidettiin maaliskuussa 2007 ja kolmas maaliskuussa 2009. Neljäs harjoitus pidettiin 17. helmikuuta – 4. maaliskuuta 2010, ja siihen osallistui noin 8 500 sotilasta neljästätoista maasta. Viides harjoitus järjestettiin 12.–23. maaliskuuta 2012, ja siihen osallistui yli 16 000 sotilasta 15 maasta.
Viimeinen nimeä Cold Response käyttänyt harjoitus järjestettiin vuonna 2022. Sotaharjoitukset jatkuivat tämän jälkeen nimellä Nordic Response.
Cold Response 2012

Vuoden 2012 harjoitusten aikana norjalainen Hercules-kuljetuskone törmäsi Kebnekaise-vuoren rinteeseen Ruotsissa. Koneessa olleet viisi sotilasta saivat surmansa.
Nordic Response (2024-)

Suomen ja Ruotsin Nato-jäsenyyden ja mukaan liittymisen myötä harjoituksen nimeksi muutettiin vuonna 2024 Nordic Response. Samalla harjoitusaluetta laajennettiin Pohjois-Norjan ohella Ruotsin ja Suomen pohjoisosiin. Vuoden 2024 harjoitukseen osallistui yli 20 000 sotilasta 13 maasta. Suomi osallistui yli 4 000 sotilaalla ja Ruotsi noin 4 500 sotilaalla.
Aiheesta muualla

Försvarsmaktens information om övningen 2010
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Cold Response
Käännös suomeksi
Costa Mesa

| Costa Mesa |
| --- | --- |


 Costa Mesa
 Koordinaatit: 33°39′54″N, 117°54′44″W 
Valtio:  Yhdysvallat
Osavaltio:  Kalifornia
Piirikunta:  Orangen piirikunta
Pinta-ala:  
 – Kokonaispinta-ala:  40,96 km²
 – Maa:  40,94 km²
 – Josta vettä:  0,02 km² 
Korkeus:  30 m
Väkiluku (2023):  108 354
 – Väestötiheys:  2 645 as./km²
Aikavyöhyke:  UTC-8
 – Kesäaika:  UTC-7
Postinumero:  92626–92628
Suuntanumero(t):  714/657/949
 
 www.costamesaca.gov 
Infobox OKVirheellinen NIMI-arvo: 
Costa Mesa on kaupunki Kaliforniassa Yhdysvalloissa. Orangen piirikunnan länsiosassa sijaitseva Costa Mesa kuuluu Los Angelesin suuralueeseen. Costa Mesa sai kaupungin aseman 1953, jolloin sen väkiluku oli alle 20 000. Vuonna 2023 väkiluku oli noin 108 000.
Maantiede

Costa Mesa sijaitsee Kalifornian eteläosassa noin 55 kilometriä Los Angelesista kaakkoon. Santa Ana -joki virtaa Costa Mesan länsirajaa myöten ja laskee Tyyneen valtamereen kaupungin lounaispuolella Newport Beachin alueella. Costa Mesa ja Newport Beach muodostavat Orangen piirikunnan "satama-alueen".
Historia

Costa Mesan alkuperäisväestöä olivat shoshonit, jotka asuttivat Wanawna-nimistä kylää (Lupukngna) Santa Anan varrella. Sitten saapuivat espanjalaiset, jotka ottivat alueet haltuunsa ja jakoivat ne. Vuoden 1889 suurtulvan jälkeen maataloudesta tuli alueen pääelinkeino, Kalifornian auringon alla kasvatettiin muun muassa mansikoita ja omenoita. Samana vuonna perustettiin Orangen piirikunta erottamalla se Los Angelesin piirikunnasta. Nykyisen nimensä Costa Mesa sai 1920, sitä ennen se oli tunnettu noin puolitoista vuosikymmentä nimellä town of Harper. Sittemmin öljynporaus täydensi Costa Mesan elinkeinorakennetta ja 1950-luvulta alkaen nopeat maantieyhteydet kiihdyttivät väkiluvun kasvua. Paikkakunnalle kehittyi myös kevyttä teollisuutta ja siitä tuli yksi piirikuntansa kaupallisista ja teollisista keskuksista. Vuonna 1950 Costa Mesaan muutti Vanguard University of Southern California, joka oli perustettu Pasadenassa 1920 nimellä Southern California College.
Talous ja liikenne

Costa Mesan talous on vahvasti palveluvaltainen, mutta kaupungissa toimii myös valmistavaa teollisuutta. Kaupungin pohjoisosassa sijaitsee kauppakeskus South Coast Plaza. Liikenteen valtaväyliä ovat California State Route 55 ja California State Route 73 sekä Interstate 405.
Aiheesta muualla

Costa Mesa, Kalifornia, USA — Sunrise, Sunset, and Daylength
Kuvia tai muita tiedostoja aiheesta Costa Mesa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Costa Mesa, California
Newport Boulevard 1950-luvulla
Käännös suomeksi
Demokraattinen uudestisyntyminen

| Demokraattinen uudestisyntyminen> Δημοκρατική Αναγέννηση |
| --- | --- |
  
  
Perustettu:  2003
Ideologia:  konservatismi patriotismi kristillissosiaalisuus
Poliittinen kirjo:  keskusta-oikeisto
Värit:      
Parlamentti:  0 / 300
Euroopan parlamentti:  0 / 21
Kotisivu:  danagennisi.gr
Infobox OKNimi-testi OK: 
Demokraattinen uudestisyntyminen (kreik. Δημοκρατική Αναγέννηση, Dimokratikí Anagénnisi) on kreikkalainen keskusta-oikeistolainen puolue. Se on perustettu vuonna 2003 erkaantumana Pasokista. Puolue ei ole osallistunut vaaleihin itsenäisesti vuoden 2012 jälkeen.
Vaalitulokset

Puolueen tulokset parlamentti- ja europarlamenttivaaleissa ovat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 2000 | Parlamenttivaalit 2000 | Stélios Papathemelís | ei osallistunut | ei osallistunut | 1 / 300 | edustajat siirtyivät muista puolueista oppositiossa |
| 2004 | Parlamenttivaalit 2004 | Stélios Papathemelís | ei osallistunut | ei osallistunut | 1 / 300 | tuki ND:tä |
| 2007 | Parlamenttivaalit 2007 | Stélios Papathemelís | 57 167 | 0,80 | 0 / 300 | ei parlamentissa |
| 2009 | Europarlamenttivaalit 2009 | Stélios Papathemelís | 65 141 | 1,27 | 0 / 22 | ei parlamentissa |
| 2009 | Parlamenttivaalit 2009 | Stélios Papathemelís | 30 784 | 0,45 | 0 / 300 | ei parlamentissa |
| 2012 | Parlamenttivaalit 2012 I | Stélios Papathemelís | 58 459 | 0,92 | 0 / 300 | vaaliliitossa (Demokraattinen uudestisyntyminen - EPAM) ei parlamentissa |
| 2014 | Europarlamenttivaalit 2014 | Stélios Papathemelís | ei osallistunut | ei osallistunut | 0 / 21 | tuki EPAL:ia ei parlamentissa |
Aiheesta muualla

Δημοκρατική Αναγέννηση. Puolueen verkkosivut. (kreikaksi)
Craig Hartsburg

Craig William Hartsburg (s. 29. kesäkuuta 1959 Stratford, Ontario) on kanadalainen jääkiekkovalmentaja ja entinen ammattilaisjääkiekkoilija, pelipaikaltaan puolustaja.
Ura > Pelaajaura

Ennen ammattilaisuraansa Hartsburg pelasi vuodet 1975–1978 Sault Ste. Marie Greyhoundsin riveissä OMJHL-junioriliigassa (nykyään OHL). Hän oli joukkueen kapteeni vuodesta 1976 ja vuonna 1977 hänet palkittiin OMJHL:n parhaan puolustajan palkinnolla Max Kaminsky Trophylla. Vuonna 1978 hän pelasi Kanadan pronssia voittaneessa joukkueessa nuorten jääkiekon maailmanmestaruuskilpailuissa.
Kauden 1978–1979 Hartsburg pelasi Birmingham Bullsissa WHA-liigassa. NHL:n varaustilaisuudessa 1979 Minnesota North Stars varasi Hartsburgin tilaisuuden ensimmäisen kierroksen kuudentena pelaajana. Hän aloitti North Starsin riveissä samana vuonna, kaudella 1979–1980, ja pelasi seurassa koko NHL-uransa, kauteen 1988–1989 asti. Hän oli kuudella kaudella kymmenestä North Starsin eniten pisteitä tehnyt puolustaja ja piste-ennätyksensä hän teki kaudella 1981–1982, jolla hän keräsi 76:ssa runkosarjaottelussa 77 tehopistettä, 17 maalia ja 60 syöttöpistettä. 77 tehopistettä ja 60 syöttöpistettä puolustajalta yhden kauden aikana ovat edelleen Dallas Starsiksi sittemmin muuttuneen seuran ennätyksiä. Keväällä 1980, tulokasvuonnaan, Hartsburg pelasi ensimmäisen kerran NHL:n tähdistöottelussa ja hän pelasi tähdistöottelussa myös vuosina 1982 ja 1983. Vuonna 1981 hän pelasi North Starsin riveissä Stanley Cupin loppuotteluissa, joissa joukkue hävisi New York Islandersille voitoin 1–4.
Hartsburg pelasi 570 NHL:n runkosarjaottelua ja keräsi yhteensä 413 tehopistettä, 98 maalia ja 315 syöttöpistettä. Pudotuspeleissä hän pelasi kuutena vuonna ja otteluja kertyi 61. Pudotuspeleissä hän teki 15 maalia ja antoi 27 maalisyöttöä. Hartsburgin peliura kärsi monista loukkaantumisista. Kausilla 1983–1984, 1987–1988 ja 1988–1989 hän joutui olemaan sivussa 50 runkosarjaottelua tai enemmän ja kaudella 1984–1985 48 runkosarjaottelua. Hän lopetti pelaajauransa vuonna 1989.
Hartsburg pelasi kolmena vuonna aikuisten jääkiekon maailmanmestaruuskilpailuissa, vuosina 1982, 1983 ja 1987. Vuosien 1982 ja 1983 MM-kilpailuissa hän oli voittamassa pronssia ja vuoden 1987 MM-turnauksessa hänet nimettiin turnauksen parhaaksi puolustajaksi. Hartsburg pelasi myös Kanada-cupissa 1981 ja Kanada-cupissa 1987. Vuonna 1987 Kanada voitti turnauksen ja 1981 se sijoittui toiseksi.